text: Se her: Så varm og kold har påsken været de seneste 15 år
  27 marts 2018 kl. 08.16
  Påsken falder tidligt i år, og det er medvirkende til, at vi får nogle iskolde helligdage. Men faktisk har påsken heldigvis også været fuld af sol og varme, viser en opgørelse fra DMI.  
  Lad os slå fast: Påskevejret bliver ret så køligt i år, og de fleste har vist opgivet drømmen om en varm og solrig påske. Men påsken har faktisk været koldere, viser en optegnelse fra Danmarks Meteorologiske Institut (DMI).
  Tidlig og sen påske
  Påskedag falder altid den første søndag efter fuldmånen, der følger forårsjævndøgnet. Derfor flytter påsken sig hvert år.
  Påskedag kan falde fra den 22. marts til den 25. april - det betyder, der kan være 34 dage, eller næsten fem uger, til forskel på den tidligste og seneste påske.
  I 2008 lå påsken meget tidligt mellem den 20. og 24. marts. Vejret var så vinterligt, at der i følge DMI lå sne mange steder. 
  Omvendt øger en sen påske muligheden for en mild eller ligefrem varm påske.
  I 2014 faldt påsken mellem den 17. og 21. april. Her startede det godt nok blæsende og regnfuldt, men det blev efterfulgt af masser af sol og med temperaturer over 20°C.
  Herunder får du et indblik i vejr-statistikken for de forgangne 15 års påskedage. Kilde DMI.
  ÅrDatoSådan var vejret
      
      
            Påsken 201713. - 17. aprilOverskyet og en del nedbør. Mellem 6 og 13 °C
            Påsken 201624. - 28. martsRegn, sol og blæst. Nattefrost og dagtemperaturer ml. 7 og 13 °C.
            Påsken 20152. - 6. aprilTør og solrig med dagtemperaturer på 11 °C, og nattefrost
            Påsken 201417. - 21. aprilFørst blæst og regn efterfulgt af masser af sol og temperaturer på over 20 °C
            Påsken 201328. marts - 1. aprilKold med udbredt frost og lidt sne, men med en del sol
            Påsken 20125. - 9. aprilMest skyet og med regn. Køligt med frost de fleste nætter
            Påsken 2011 21. - 25. aprilSolrig, varm og tør. Dagtemperaturer op omkring 20 °C
            Påsken 20101. - 5. aprilMest regnfuld og grå, men mildt med 5 - 10 °C om dagen
            Påsken 20099. - 13. aprilSolrig, lun og næsten tør
            Påsken 200820. - 24. martsKoldt og blæsende med slud og sne. Temperaturer omkring frysepunktet.
            Påsken 20075. - 9. aprilFørst tørt og en del sol, siden regn og byger. Temperaturer på mellem 8 og 13 °C om dagen.
            Påsken 200613. - 17. aprilBåde sol og byger. Mellem 8 og 13 °C om dagen
            Påsken 200524. - 28. martsFørst lunt med tåge. Derefter køligt med lidt sol
            Påsken 20048. - 12. aprilMeget sol og dagtemperaturer på 10 °C og lidt nattefrost
  
  